মাসুদ খান আস্তিক কি নাস্তিক তা আমার জানা নেই। কারো কবিতা নিয়ে লিখবার আগে তাঁর সম্পর্কে এটা জেনে নেয়া কোনো জরুরি বিষয় বলে মনে করি না। তাছাড়া কোনো কবি নাস্তিক হলে তাঁর কবিতা নিয়ে কিছু বলার থাকতে পারে না কোন যুক্তিতে, তা আমার কাছে বোধগম্য নয়। আমার ধারণা তো বরং এমন যে, ইহজাগতিকতাবাদী কবি ও তাঁর লেখালেখি নিয়েই বেশি বলার থাকে, থাকা দরকার। কারণ এ ধরনের লেখালেখি বেহেস্তের দরজা ও সে দরজার চাবি খুঁজে সময় নষ্ট করে না।